**ELŐTERJESZTÉS**

**Körmend város Önkormányzata Képviselő-testülete 2015. szeptember 24-i ülésére**

**Tárgy:** Úttörő utca átnevezése

A Vas Megyei Kormányhivatal levélben fordult az Önkormányzathoz, melyben kérte a körmendi Úttörő utca átnevezését, az MTA állásfoglalására hivatkozva.

Körmend város Önkormányzata Képviselő-testülete 2015. augusztus 17-i ülésén már tárgyalta a körmendi Úttörő utca átnevezését, ott három javaslat született az utcanév módosításra:

* Madáchy L. Károly utca
* Szinetár Miklós utca
* Törő utca

Az önkormányzat az érintett lakosságot személyesen kereste fel, tájékoztatta őket a Kormányhivatal felhívásáról, és megkérte a lakokat, hogy tegyék meg javaslataikat. A legtöbb javaslat a Szinetár Miklós utcanévre érkezett.

Kérem a Tisztelt Képviselő-testületet, hogy a határozati javaslatról dönteni sziveskedjenek.

**HATÁROZATI JAVASLAT**

Körmend város Önkormányzata Képviselő-testülete a Vas Megyei Kormányhivatal felhívására az Úttörő utca nevét **Szinetár Miklós utca** névre változtatja át azzal, hogy az utca neve csak a KCR nyilvántartásban való adatfelvitel során tisztázandó egyéb kérdések megnyugtató megválaszolása után változtatható át a központi címnyilvántartásban. Ennek megtörténtéről a lakosságot külön értesíteni kell.

Körmend, 2015. szeptember 15.

**Bebes István**

**polgármester**